دخلنا الشهر الفضيل، وبدخولنا له بتتغير حياتنا الين ما ينتهي. غالبًا بنغير روتيننا عشان يتوافق مع متطلبات الشهر الفضيل، مثل الصيام وصلاة التراويح وغيرها من الأعمال الفضيلة.
مع التغييرات هذي، طبيعي ان حياتنا الجيمرية بتتغير برضه. بعضنا ممكن يخفف لعب، وبعضنا ممكن يستغل الجيمز في تقطيع الوقت، بحيث يمسك خط في لعبة معينة ولا يتركها الا بعد مرور ساعات. الأهم من هذا كله: احرص ان وقت الجيمز ما يتعارض مع عباداتك. فرصة رمضان فرصة لا تعوّض، أما الجيمز فهي هواية، والهواية بامكاننا نأجلها لوقت آخر.
كاتبنا الرائع محمد عيّاش كتب لنا مقالة عن بعض الألعاب اللي ممكن تلعبها في رمضان، في حال جاك وقت وصرت فاضي وخلصت التزاماتك وواجباتك الدينية. أنصحك تلقي نظرة على المقالة الجميلة.
لا تنسون الدعاء للوالدين، وسائر اخواننا المسلمين. الله يبارك لنا ولكم الشهر الفضيل ويجعلنا من صوّامه وقوّامه.
أما بالنسبة لنا، فحنا راح نواصل تقدمنا للأفضل بإذن الله. الموقع بيكمل مشواره في اثراء المحتوى الكتابي سواءً من ناحية أخبار أو مقالات، والبودكاست بيستمر، بعد ما رجعنا له وبقوة، وقناتنا في يوتيوب بتكمل مشوارها في تقديم محتوى مختلف عن الباقين.
من جديد، مبارك عليكم الشهر جميعًا 🙂